PATVIRTINTA

Pasvalio rajono savivaldybės

tarybos 2019 m. d.

sprendimu Nr. T1-

**PASVALIO R. NARTEIKIŲ** **MOKYKLOS-DARŽELIO „LINELIS“ DIREKTORIAUS**

**2018 METŲ VEIKLOS ATASKAITA**

**(2018 m. sausio 1 d.–2019 m. sausio 1 d.)**

**1. BENDROS ŽINIOS APIE ĮSTAIGĄ**

1.1. Pasvalio r. Narteikių mokykla-darželis „Linelis“, adresas – Darželio g. 4, Narteikių k., Joniškėlio apyl. seniūnija, Pasvalio r., tel. (8 451) 38 722, el. paštas d.vaisniene@gmail.com, interneto svetainė <http://narteikiulinelis.lt/>.

1.1.1. Mokykla-darželis turi Joniškėlio skyrių.

1.2. Mokyklos-darželio direktorė Dalia Vaišnienė, šias pareigas eina nuo 1991 m. rugsėjo 1 d., direktoriaus pavaduotoja ugdymui Vanda Jonušauskienė, šias pareigas eina nuo 2002 m. vasario 15 d., direktoriaus pavaduotoja ugdymui Inga Navickienė, šias pareigas eina nuo 2017 m. rugsėjo 1 d. ikimokyklinio ugdymo skyriaus vedėja Rimanta Umbrasienė, šias pareigas eina nuo 2004 m. sausio 1 dienos.

1.3. Vaikų ir grupių skaičius sausio 1 d. duomenimis.

Narteikiuose:

|  |  |  |  |
| --- | --- | --- | --- |
|  | 2016 m. | 2017 m. | 2018 m. |
| Gr. sk. | Vaikų sk. | Gr. sk. | Vaikų sk. | Gr. sk. | Vaikų sk. |
| Ikimokyklinė grupė | 2 | 35 | 2 | 40 | 2 | 38 |
| Iš viso įstaigoje: | 2 | 35 | 2 | 40 | 2 | 38 |

2016 m. vaikų skaičius mažėjo 2 vaikais.

2017 m. vaikų skaičius didėjo 5 vaikais.

2018 m. vaikų skaičius mažėjo 2 vaikais.

Joniškėlio skyriuje:

|  |  |  |  |
| --- | --- | --- | --- |
|  | 2016 m. | 2017 m. | 2018 m. |
| Gr. sk. | Vaikų sk. | Gr. sk. | Vaikų sk. | Gr. sk. | Vaikų sk. |
| Lopšelio gr. (1–3 m.) | 1 | 16 | 1 | 16 | 1 | 14 |
| Ikimokyklinė grupė | 1 | 19 | 1 | 20 | 1 | 21 |
| Priešmokyklinė grupė | 1 | 12 | 1 | 19 | 1 | 18 |
| Savaitinė grupė | 1 | 16 | 1 | 17 | 1 | 15 |
| Iš viso įstaigoje: | 4 | 63 | 4 | 72 | 4 | 68 |

2016 m. vaikų skaičius mažėjo 11 vaikų.

2017 m. vaikų skaičius didėjo 9 vaikais.

2018 m. vaikų skaičius mažėjo 4 vaikais.

1.4. Mokinių ir klasių komplektų skaičius.

Narteikiuose:

|  |  |  |  |  |  |  |
| --- | --- | --- | --- | --- | --- | --- |
|  | Priešmokykl. ugd.gr. | 1–4 kl. | 5–8 kl. | 9–10 kl. | 11–12 kl. | Iš viso |
| Vaikų sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. |
| 2016-09-01 | 8 |  | 33 | 2 |  |  |  |  |  |  |  |  |
| 2017-09-01 | 14 |  | 30 | 2 |  |  |  |  |  |  |  |  |
| 2018-09-01 | 9 |  | 31 | 2 |  |  |  |  |  |  |  |  |

2016 m. priešmokyklinio ugdymo grupėje vaikų skaičius mažėjo 2 vaikais, mokinių skaičius mažėjo 4 mokiniais.

2017 m. priešmokyklinio ugdymo grupėje vaikų skaičius didėjo 6 vaikais, mokinių skaičius mažėjo 3 mokiniais.

2018 m. priešmokyklinio ugdymo grupėje vaikų skaičius mažėjo 5 vaikais, mokinių skaičius padidėjo 1 vaiku.

Joniškėlio skyriuje:

|  |  |  |  |  |  |  |
| --- | --- | --- | --- | --- | --- | --- |
|  | Priešmokykl. ugd.gr. | 1–4 kl. | 5–8 kl. | 9–10 kl. | 11–12 kl. | Iš viso |
| Vaikų sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. | Mokinių sk. | Komplektų sk. |
| 2016-09-01 | 12 |  |  |  |  |  |  |  |  |  |  |  |
| 2017-09-01 | 18 |  |  |  |  |  |  |  |  |  |  |  |
| 2018-09-01 | 19 |  |  |  |  |  |  |  |  |  |  |  |

2016 m. priešmokyklinio ugdymo grupėje vaikų skaičius sumažėjo 9 vaikais.

2017 m. priešmokyklinio amžiaus grupėje vaikų skaičius padidėjo 6 vaikais.

2018 m. priešmokyklinio amžiaus grupėje vaikų skaičius padidėjo 1 vaiku.

Nežymiai kintant vaikų ir mokinių skaičiui vaikų darželio grupių ir klasių komplektų skaičius išliko stabilus.

1.5. Vaikų vežiojimas.

2016 m. vežiojamų vaikų skaičius – 76 (50 procentai).

Vežiojami 29 mokiniai (74 procentai).

2017 m. vežiojamų vaikų skaičius – 61 (50 procentai).

Vežiojami 23 mokiniai (77 procentai).

2018 m. vežiojamų priešmokyklinio amžiaus vaikų skaičius – 15 (54 procentų).

Vežiojami 24 mokiniai (77 procentai).

Vežiojamų ugdytinių skaičius kinta keičiantis mokinių skaičiui.

1.6. Nemokamas mokinių maitinimas.

2016 m. nemokamą maitinimą gavo 16 mokinių (50 procentų).

Nemokamą maitinimą gavo 8 priešmokyklinės grupės vaikai (45 procentai).

2017 m. nemokamą maitinimą gavo 14 mokinių (50 procentų).

Nemokamą maitinimą gavo 11 priešmokyklinės grupės vaikų (30 procentų).

2018 m. nemokamą maitinimą gavo 9 mokiniai (30 procentų).

Nemokamą maitinimą gavo 5 priešmokyklinės grupės vaikai (18 procentų).

Pokytis. Sumažėjo nemokamą maitinimą gaunančių ugdytinių skaičius 17 (25 procentai).

1.7. Auklėtojai, mokytojai.

|  |  |  |  |
| --- | --- | --- | --- |
| Metai | Mokytojų skaičius iš viso | Iš jų atestuota kvalifikacinėms kategorijoms: | Neatestuota (sk./proc.) |
| Mokytojo (sk./proc.) | Vyr. mokytojo(sk./proc.) | Metodininko(sk./proc.) | Eksperto(sk./proc.) |
| 2016 m. | 14 | 2/10 | 10/80 | 2/10 | - | - |
| 2017 m. | 14 | 2/10 | 10/80 | 2/10 |  |  |
| 2018 m. | 14 | 2/10 | 9/75 | 3/15 |  |  |

2016 m. 2017 m. atestuotų mokytojų skaičius nesikeitė.

2018 m. vienai mokytojai suteikta mokytojo metodininko kvalifikacinė kategorija.

1.8. Darbuotojų etatų sąrašas.

Mokyklos struktūrą, didžiausią leistiną etatų skaičių ir darbo užmokesčio fondo dydį nustato steigėjas – iš viso 35,85 etato. Direktorius, vadovaudamasis steigėjo nustatytomis normomis, neviršydamas patvirtinto darbo užmokesčio fondo, nustato pareigybių sąrašą.

Etatai, finansuojami iš Ikimokyklinio ir Mokinio krepšelio lėšų – 14,5 etatų.

Etatai, finansuojami iš Savivaldybės biudžeto – 21,35 etatų.

**2. ĮSTAIGOS VEIKLA IR REZULTATAI**

2.1. Ataskaitinių metų įstaigos veiklos programos tikslai, uždaviniai ir jų įgyvendinimas. Ryškiausi pasiekimai, tradicijos.

Įgyvendinant 2018metų Veiklos plano tikslą „Teikti kokybišką ikimokyklinį, priešmokyklinį ir pradinį ugdymą, gerinant edukacinę aplinką ir įtraukiant bendruomenę“ buvo numatyti uždaviniai. Vykdyti uždaviniai: „Stiprinti ugdytinių pilietiškumą ir tautinę tapatybę“, „Gerinti pagalbos mokiniui teikimą“, „Gerinti edukacines aplinkas“, ,,Turtinti materialinę-techninę bazę“.

Stiprinant ugdytinių pilietiškumą ir tautinę tapatybę buvo organizuojami edukaciniai renginiai, šventės, projektai vaikų tautiškumo ir pilietiškumo ugdymui. Mokiniai dalyvavo pilietinėje iniciatyvoje „Atmintis gyva, nes liudija“, projekte ‚,Tautinė juosta“, bėgime „Mokyklos takais į Nepriklausomybės Lietuvos atkūrimo 100-metį“, bendrame Mokyklos ir partnerių iš Joniškėlio Igno Karpio žemės ūkio ir paslaugų mokyklos renginyje „Šimtmečio pietūs“, projektiniuose edukaciniuose renginiuose skirtuose Lietuvos valstybės atkūrimo šimtmečiui pažymėti. Įgyvendinant šį uždavinį mokiniai ugdėsi tapatumo su kitais jausmą, susipažino su Lietuvai reikšmingais praeities įvykiais. Mokykloje nuolat stiprinamas pilietiškumas ir tautinė tapatybė, šeimos įtraukiamos į Mokyklos renginius, pedagogai dirba komandoje, dalinasi sumanymais. Mokyklos tarybos posėdžiuose aptartas vykdomų priemonių, stiprinant ugdytinių pilietiškumą ir tautinę tapatybę, veiksmingumas, šeimos ir mokytojų bendradarbiavimas.

Siekiant gerinti pagalbos mokiniui teikimą, mokytojai dalijosi savo patirtimi skaitydami pranešimus ir organizuodami atviras veiklas. Rengiamos individualizuotos ir pritaikytos dalykų programos, atsižvelgiant į mokinių poreikius ir Pasvalio rajono savivaldybės švietimo pagalbos tarnybos (toliau – ŠPT) rekomendacijas. Mokyklos pedagogai teikė pedagoginę, specialiąją (logopedo) pagalbą, bendradarbiavo su ŠPT, aktyviai veikė Vaiko gerovės komisija. Vykdomas tėvų švietimas informuojant apie mokykloje teikiamą pagalbą mokiniams, konsultuojant apie būdus ir metodus, kaip galima palengvinti mokymąsi savo vaikams. Mokykloje kuriama ugdomoji aplinka ir mikroklimatas, užtikrinantis mokinių sveikatą ir saugumą, skatinantis mokinius bendrauti ir bendradarbiauti. Į Bendrųjų programų turinį integruojamos „Žmogaus saugos bendroji programa“, ‚,Sveikatos ir lytiškumo ugdymo bei rengimo šeimai bendroji programa“. 2018 metais Mokykloje buvo įgyvendinamos prevencinės programos: „Zipio draugai“, „Obuolio draugai“, ‚,Gyvenimo įgūdžių ugdymo programa“. Visuomenės sveikatos priežiūros specialistai organizavo valandėles, pokalbius, viktorinas. Mokiniams buvo sudarytos sąlygos plėsti praktinius patyrimus dalyvaujant bendrose veiklose kartu su kitų mokyklų mokiniais: piešinių konkurse „Mes policijos bičiuliai“, skaitovų konkurse „Kai plunksna prabyla“, tarptautiniame matematikos konkurse „Kengūra 2018“, zonos mokyklų „Šviesoforo varžybose“, susitikime su dailininke Sigute Ach. Dauguma ugdytinių aktyviai dalyvavo tradiciniuose Mokyklos renginiuose, neformaliojo švietimo veiklose.

Įgyvendinant 2018 metų veiklos uždavinį „Gerinti edukacines aplinkas“, mokykloje mokiniams sudarytos sąlygos savarankiškai kurti bei mokytis efektyviai išnaudojant klasės, salės bei žaidimų kambario erdves. Mokiniai naudojasi stacionariais, planšetiniais kompiuteriais. Lietuvos Respublikos švietimo ir mokslo ministerijos švietimo aprūpinimo centro projekto skirtomis priemonėmis Mokykloje įrengta klasė gamtos mokslams mokyti. Mokytojai taiko ugdymo metodus, kurie skatina mokinius veiklą plėtoti už institucijos ribų, paremiant mokymąsi tiriamąja kūrybine veikla. Organizuoti edukaciniai užsiėmimai Panevėžio saugaus eismo klasėje, Pasvalio krašto muziejuje, Pasvalio Mariaus Katiliškio Viešosios bibliotekos vaikų literatūros skyriuje, Joniškėlio miesto bibliotekoje, Panevėžio rajono Stultiškių malūne įkurtame Linų muziejuje, meninio stiklo studijoje „Glasremis“ Panevėžyje, Igno Karpio ŽŪPM, Kauno IX forte, Zoologijos muziejuje, zoologijos sode, Raubonių vilnos karšykloje. Mokyklos biblioteka papildyta grožine literatūra vaikams. Siekiant gerinti edukacines aplinkas, visi pedagogai tobulino pedagogines kompetencijas, tarpusavyje dalinosi gerąja patirtimi, Pasvalio rajono ikimokyklinio ir priešmokyklinio ugdymo pedagogų metodinio būrelio nariams vedė seminarą „Kolega-kolegai: pedagogų praktinė kolegiali veikla“.

Vykdant Veiklos plane numatytą uždavinį „Turtinti materialinę-techninę bazę“ įstaigoje buvo tiriamas ir analizuojamas intelektinių, materialinių, finansinių resursų poreikis ir panaudojimo efektyvumas. Atnaujinama Mokyklos aplinka, mokymo priemonės, kompiuteriai. Mokytojai aprūpinti dalykine, metodine literatūra. Atnaujintos priemonės ugdytinių lavinimui ir edukacijai.

2.2. Ugdymo rezultatai.

Mokykloje-darželyje vykdomos ikimokyklinio, priešmokyklinio ir pradinio ugdymo programos. Pasvalio r. Narteikių mokyklos-darželio „Linelis“ Ugdymo planas pradinio ir priešmokyklinio ugdymo programų įgyvendinimui rengiamas vieneriems mokslo metams. Ugdymo plano tikslas – apibrėžti pradinio ir priešmokyklinio ugdymo programų vykdymo bendruosius reikalavimus, kad kiekvienas ugdytinis pasiektų geresnius ugdymo(si) rezultatus ir įgytų mokymuisi visą gyvenimą būtinų bendrųjų ir dalykinių kompetencijų. Nuolat palaikoma ir skatinama mokymosi motyvacija. Mokykla neturi stadiono, sporto salės, todėl sudaromos sąlygos išeiti į kitas ugdomąsias erdves, išnaudojamos visos vietos bendruomenės teikiamos galimybės. Per visus mokslo metus buvo suteikta galimybė kiekvienam vaikui išreikšti save gerais darbais ir pasiekimais. Kuriant kūrybiškumą skatinančią, vaiko pažinimo ir saviugdos poreikius tenkinančią aplinką, užtikrinant ugdymo kokybę plėtojama pedagogų kompetencija pritaikyti vaiko pažinimo ir saviugdos poreikius tenkinančią aplinką skirtingiems ugdytinių poreikiams ir polinkiams, atsižvelgiama į vaikų pažangą ir pasiekimus. Kad vaikai geriau pažintų aplinkinį pasaulį, suprastų gamtos ir žmogaus tarpusavio ryšius, buvo organizuojamos ekskursijos, išvykos. Atliekamas ugdytinių pažangos ir pasiekimų vertinimas. Jis svarbus visiems ugdymo dalyviams: mokiniams, mokytojams, tėvams. Vertinimas ir ugdymas glaudžiai susiję. Informacija apie mokinių pažangą ir pasiekimus buvo fiksuojama ir analizuojama, sistemingai informuojami tėvai, vedami individualūs pokalbiai.

Visi 4 klasės mokiniai 2018 m. balandžio–gegužės mėnesiais dalyvavo matematikos, lietuvių kalbos ir pasaulio pažinimo nacionaliniame mokinių pasiekimų patikrinime. Standartizuotų testų rezultatai parodė Mokyklos stipriąsias ir tobulintinas puses.

Lentelėje pateikiami lyginamieji 4 klasės mokinių Nacionalinių mokinių pasiekimų patikrinimų ir klausimynų rezultatai (standartizuotais taškais).

|  |  |  |  |
| --- | --- | --- | --- |
|  | 2016 m. | 2017 m. | 2018 m. |
| Standartizuotas pridėtinės vertės rodiklis | 0,4 | 0,47 | 0,04 |
| Mokyklos klimato rodiklis | 0,1 | 0,69 | 0,48 |
| Patyčių situacijos mokykloje rodiklis | -0,4 | 0,52 | 0,36 |
| Mokėjimo mokytis rodiklis | 0,2 | 1,20 | 0,04 |
| Standartizuoti pasaulio pažinimo testo taškai | 0,5 | 0,65 | 1,32 |
| Standartizuoti rašymo testo taškai | 0,3 | 0,22 | 0,21 |
| Standartizuoti skaitymo testo taškai | 0,3 | 2,05 | 0,15 |
| Standartizuoti matematikos testo taškai | 0,1 | 0,18 | 0,13 |

Remiantis 2016 m., 2017 m., 2018 metų NMPP ataskaitų duomenimis, lentelėje pateikiamas Mokyklos pasiekimų vidurkis (vidutiniškai surinktų taškų dalis procentais).

|  |  |  |  |
| --- | --- | --- | --- |
| Dalykas | 2016 m. | 2017 m. | 2018 m. |
| Matematika | 51,6 | 56,3 | 58,5 |
| Skaitymas | 55.9 | 79,5 | 54,6 |
| Rašymas | 64,1 | 63,1 | 60,6 |
| Pasaulio pažinimas | 59,0 | 65,6 | 70,5 |

Pagal kiekvienam mokiniui sugeneruotus profilius matyti, kad nėra žemiausio lygmens įvertinimo, visi mūsų Mokyklos mokiniai įvertinti ne žemiau patenkinamo lygmens. Geriausiai įvertintos mokinių pasaulio pažinimo žinios, silpniausiai – skaitymas. Gauti duomenys leidžia objektyviai įvertinti stipriąsias ir silpnąsias puses. Planuojant mokinių ugdomąją veiklą panaudojami nacionalinių tyrimų rezultatai.

Mokinių testų rezultatai išsamiai aptariami su mokinių tėvais, bendrai ieškoma būdų ir metodų aukštesniems rezultatams siekti. Ugdomoji veikla įstaigoje organizuojama tinkamai, taikomi įvairūs ugdymo metodai atitinkantys ugdymo tikslus, įstaigoje dirbantys pedagogai ir specialistai yra kompetentingi, jų gebėjimai ir žinios užtikrina kokybišką vaiko ugdymą ir mokymą.

2.3. Mokinių dalyvavimas rajoniniuose, regioniniuose bei šalies renginiuose.

|  |  |  |
| --- | --- | --- |
| Eil. Nr. | Renginio pavadinimas | Dalyvavusių mokinių skaičius/ laimėtų prizinių vietų skaičius  |
| Rajoninis etapas | Regioninis etapas | Šalies etapas |
| 1. | Tarptautinis matematikos konkursas „Kengūra 2018“ |  |  | 12 |
| 2. | Respublikinis kūrybinis konkursas ,,Spalviukų šalyje“ |  |  | 3 |
| 3. | Rajoninis dailyraščio konkursas „Auksaspalvis ruduo“ | 2 |  |  |
| 4.  | Rajoninis kūrybinis konkursas „Skaitau lietuvišką pasaką“ | 3 |  |  |
| 5.  | Rajoninis skaitovų konkursas „Kai plunksna prabyla“ | 2 |  |  |
| 6. | Edukacinis konkursas „Olimpis 2018“ |  |  | 6 |
| 7. | Europos judėjimo savaitė 2018 |  |  | 30 |
| 8. | Zoninės Šviesoforo varžybos 2018 | 4 (II vieta) |  |  |
| 9. | Respublikinis projektas „Visa mokykla šoka“ |  |  | 28 |
| 10. | Respublikinė dainų šventė |  |  | 18 |
| 11.  | Tarptautinė vaikų prevencinė socializacijos programa „Obuolio draugai“ |  |  | 14 |
| 12. | Tarptautinė vaikų prevencinė socializacijos programa ,,Zipio draugai“ |  |  | 18 |
| 13. | Šiaurės Aukštaitijos regiono vaikų folkloro festivalis  |  |  | 16 |

2.4. Specialiųjų poreikių vaikų ir mokinių ugdymas.

Mokytojai, atsižvelgdami į mokinių ugdymosi poreikius, Mokyklos vaiko gerovės komisijos, ŠPT tarnybos rekomendacijas, pritaikė ir individualizavo Bendrąją ugdymo programą specialiųjų poreikių mokiniams. Per 2018 m. mokiniai dalyvavo: Respublikiniame kūrybiniame konkurse ,,Spalviukų šalyje“, rajoninio dailyraščio konkurse „Auksaspalvis ruduo“, rajoniniame kūrybiniame konkurse „Skaitau lietuvišką pasaką“. Parengti lankstinukai tėvams: ,,Kada vaikui reikia logopedo pagalbos“, ‚,Padėkime vaikui įveikti rašymo ir skaitymo sunkumus“.

2016 m. mokykloje-darželyje pagal pritaikytas programas mokėsi 3 specialiųjų poreikių mokiniai. Tai sudarė 9 proc. Mokėsi 23 kalbėjimo ir kalbos sutrikimų turintys vaikai. Tai sudarė 70 proc. Logopedo pagalba teikiama 15 ugdytinių. Tai sudaro 45 proc.

Mokyklos-darželio Joniškėlio skyriuje 36 vaikams nustatyta kalbėjimo ir kalbos sutrikimai.

Tai sudaro 57 proc. vaikų, lankančių šį skyrių.

2017 m. mokykloje-darželyje pagal pritaikytas programas mokėsi 4 specialiųjų poreikių mokiniai. Tai sudarė 13 proc. Mokėsi 27 kalbėjimo ir kalbos sutrikimų turintys vaikai. Tai sudaro 90 proc. Logopedo pagalba teikiama 16 ugdytinių. Tai sudaro 60 proc.

Mokyklos-darželio Joniškėlio skyriuje 29 vaikams nustatyta kalbėjimo ir kalbos sutrikimai. Tai sudaro 40 proc. Logopedo pagalba teikiama 16 ugdytinių. Tai sudaro 50 proc.

2018 m. mokykloje-darželyje pagal pritaikytas programas mokėsi 4 specialiųjų poreikių mokiniai. Tai sudarė 13 procentų. Mokėsi 31 kalbėjimo ir kalbos sutrikimų turintis ugdytinis. Tai sudaro 47 procentus. Logopedo pagalba teikiama 21 ugdytiniui. Tai sudaro 34 procentus.

Mokyklos-darželio Joniškėlio skyriuje 43 vaikams nustatyta kalbėjimo ir kalbos sutrikimai. Logopedo pagalba teikiama 17 ugdytinių. Tai sudaro 40 procentų.

Mokykloje-darželyje logopedo pagalba teikiama 78 ugdytiniams. Tai sudaro 58 procentus.

Mokykla neturi psichologo, specialiojo pedagogo, soc. pedagogo, mokytojo padėjėjo.

Pagal ŠMM rekomendacijas švietimo pagalbos specialistų poreikis: psichologo – 0,35 et., spec. pedagogo – 0,3 et., socialinio pedagogo – 0,35 et., mokytojų padėjėjų – 0,5 et., logopedo – 1,3 et. Tai sudaro 2,8 etato.

Pokytis: nuo 2018 m. rugsėjo 1d. padidėjo logopedo 0,25 et. Tuo pačiu padidėjo ir logopedo pagalba specialiųjų poreikių mokiniams.

2.5. Neformalusis ugdymas.

Neformaliajam vaikų švietimui 2016, 2017 metais ugdymo plane valandos buvo skirtos etnokultūros programos įgyvendinimui (Folkloro studija – 2 val.) bei kūrybiniams mokinių gebėjimams ugdyti ir estetiniam artimiausios aplinkos įvaizdžiui puoselėti (Darbščiųjų rankų – 2 val.). Būrelio dalyviai kūrė darbus iš įvairių medžiagų (popieriaus, gamtinės medžiagos ir t.t.), jais puošė savo namus, ruošė mokyklos erdves šventėms, organizavo parodas Joniškėlio kultūros namuose. Folkloro būrelio nariai dalyvavo Aukštaitijos regiono vaikų folkloro festivalyje, puoselėjo bendradarbiavimo ryšius su Pasvalio Svalios pagrindinės mokyklos, Pasvalio r. Daujėnų pagrindinės mokyklos bendruomenėmis.

Ugdytiniai dalyvavo renginiuose: „Nepriklausomybės dienos minėjimas“, piešinių konkursas Laisvės gynėjų dienai, šventinis rytmetis „Sveikinu Lietuvą“, edukacinis renginys „Mes tikrai mylim Lietuvą“, edukacinis renginys „Lino kelias“, projektas „Mano Tėvynė – Lietuva“, projektas ‚,Kaip surasti Lietuvą“. Vyko: „Pusiaužiemio šventė“, „Užgavėnių šventė“, Kaziuko mugė, Adventinė popietė.

Mokiniai ugdė tapatumo su kitais jausmą, susipažino su Lietuvai reikšmingais praeities įvykiais. Stiprino pilietiškumą ir tautinę tapatybę. Mokyklos-darželio ryškiausias pasiekimas dalyvavimas Šiaurės Aukštaitijos regiono vaikų folkloro festivalyje ir 2018 metų Lietuvos dainų šventėje.

Pokytis. Nuo 2018 m. rugsėjo 1 d. mokiniai ir jų tėvai pasirinko NVŠ pasiūlytą neformaliojo švietimo programą „Etnokultūra asmenybės ugdymui“. Ją pasirinko visi mokiniai. Šiais mokslo metais pasiūlyta ir mokinių mėgstama popamokinė veikla „Judrieji žaidimai“. Ją pasirinko 30 mokinių.

2.6. Vaikų sveikatos priežiūra įstaigoje.

2016 m., 2017 m. Visuomenės sveikatos priežiūros specialistas mokiniams vedė praktinius užsiėmimus sveikatinimui: ,,Kaip valyti dantukus“, „Kad rankytės švarios būtų“, „Vanduo – gyvybės šaltinis“, „Sveikos gyvensenos traukinys“, sveikatos valandėles: „Kad sveiki dantukai būtų“, „Žmogaus kūnas“, ,,Ruošiuosi į mokyklą“.

2018 m. Sveikatos priežiūros specialistas vedė renginius mokiniams: ‚,Sveika gyvensena, kokia ji“, ‚,Kad sveiki dantukai būtų“, ‚,Triukšmas ir jo įtaka sveikatai“, „Švarios rankytės – sveikas aš“, „Sveikata – brangiausias turtas“ Mokykloje vyko renginys sveikatiada „Sportuok ir būsi sveikas“. Visuomenės sveikatos priežiūros specialistė mokiniams ir jų tėvams visuotino susirinkimo metu suteikė žinių dėl sveikos mitybos.

Pokytis: 2018 m. suteikta daugiau žinių vaikams ir jų tėvams sveikos mitybos klausimais.

2.7. Mokinių prevencinės veiklos organizavimas, lankomumas.

1 ir 4 klasės mokiniai dalyvavo prevencinėje programoje ,,Obuolio draugai“, priešmokyklinio amžiaus vaikai – programoje ,,Zipio draugai“, kurios padėjo ugdyti vaikų socialinių ir emocinių sunkumų įveikimo gebėjimus: mokė vaikus suvokti ir kalbėti apie jausmus, pasakyti tai ką nori pasakyti, įdėmiai išklausyti, susidraugauti ir išsaugoti draugystę, kreiptis pagalbos ir padėti aplinkiniams, spręsti konfliktus, lengviau išgyventi pasikeitimus ir netektis. Nuo š.m. rugsėjo 1 d. Mokykla yra pasirinkusi ,,Gyvenimo įgūdžių ugdymo programą“. Vyko ‚,Savaitė be patyčių“.

Pokytis: 2018 m. m. mokykloje-darželyje sudaryta krizių valdymo komanda, į prevencinio plano vykdymą įtraukti ir mokinių tėvai.

Mokinių lankomumas.

2016 m. praleistų pamokų skaičius – 431. Vienam mokiniui teko 12,3 praleistos pamokos. Nepateisintų pamokų – 0.

2017 m. praleistų pamokų skaičius – 531. Teko vienam mokiniui – 17.13. Nepateisintų pamokų – 19. Teko vienam mokiniui – 0,61.

2018 m. Praleistų pamokų skaičius – 803. Teko vienam mokiniui – 28,68. Nepateisintų pamokų – 4. Teko vienam mokiniui – 0,14.

Mokyklos mokinių lankomumas nėra aktuali problema. Praleistos pamokos pateisinamos.

2.8. Dalyvavimas projektuose.

|  |  |  |  |
| --- | --- | --- | --- |
| Eil. Nr. | Projekto pavadinimas | Laikotarpis | Gauta lėšų |
| 1. | ,,Sąlygų sudarymas šeimos ir darbo įsipareigojimų derinimui Pasvalio rajone“ | 2014–2019 (5 metai po projekto pasibaigimo)  | Buvo panaudota167.354,00 Lt ES lėšų |
|  |  |  |  |

Pasvalio r. Narteikių mokykla-darželis „Linelis dalyvavo Paramos fondo Europos socialinio fondo agentūros projekte „Sąlygų sudarymas šeimos ir darbo įsipareigojimų derinimui Pasvalio rajone“. Projektinė veikla po projekto pasibaigimo tęsiama penkerius metus. Šiuo projektu ateinama į pagalbą vaikams ir jų tėvams, nes čia vaikai po pamokų turi visas sąlygas ruošti pamokas, užsiimti saviraiška.

Pokytis. Sėkmingas projekto įgyvendinimas bei jo viešinimas padėjo atkreipti dėmesį į problemą darbo ir šeimos derinimo srityje.

2.9.Bendradarbiavimas su vietos bendruomene, kitomis įstaigomis bei institucijomis.

Mokykla-darželis bendradarbiauja su daugeliu partnerių. Įvairūs klausimai sprendžiami bendradarbiaujant su Pasvalio rajono savivaldybės administracijos švietimo ir sporto skyriumi, Švietimo pagalbos tarnyba, Joniškėlio apylinkių ir miesto seniūnijomis. Pasirašyta bendradarbiavimo sutartis su Joniškėlio Igno Karpio žemės ūkio ir paslaugų mokykla. Mokyklos ugdytiniai turi galimybę naudotis šios įstaigos sporto sale. Drauge su Joniškėlio Igno Karpio žemės ūkio ir paslaugų mokykla dalyvauta projekte „Tautinė juosta“, bėgime „Mokyklos takais į Nepriklausomos Lietuvos atkūrimo 100-metį“, sveikatos renginyje ,,Judėk ir būsi sveikas“, buvome pakviesti dalyvauti Lietuvos kariuomenės dienos renginiuose. Mokyklos folkloro ansamblis puoselėja bendradarbiavimo ryšius su Pasvalio Svalios progimnazija, Pasvalio rajono Daujėnų pagrindinės mokyklos, Pasvalio ,,Lėvens“ pagrindinės mokyklos Valakėlių skyriaus bendruomenėmis. Tęsiamas bendradarbiavimas su Joniškėlio G. Petkevičaitės-Bitės gimnazijos pradinių klasių mokytojais. Palaikome glaudžius ryšius su Pasvalio miesto M. Katiliškio biblioteka, Joniškėlio kultūros namais ir apylinkių bibliotekų atstovais, Panevėžio apskrities vyriausiojo komisariato Pasvalio rajono policijos komisariato Viešosios policijos skyriaus prevencijos poskyrio specialistais, Panevėžio apskrities priešgaisrinės gelbėjimo valdybos Pasvalio priešgaisrine gelbėjimo tarnyba, Pasvalio rajono savivaldybės Visuomenės sveikatos stebėsenos specialistais. Palaikomi ryšiai su ugdytinių tėvais, medicinos darbuotojais, Joniškėlio miesto ir apylinkių seniūnijų socialinėmis darbuotojomis, Vaiko teisių apsaugos tarnyba.

Palaikome glaudžius ryšius su kitomis ikimokyklinėmis įstaigomis: Pasvalio lopšeliu-darželiu „Liepaitė“, Vilniaus Vilkpėdės darželiu-mokykla, Panevėžio lopšeliu-darželiu „Taika“.

Pokytis. 2018 m. pasirašyta bendradarbiavimo sutartis su Pasvalio sporto mokykla dėl bendros veiklos vykdant projektą „Sportas – mūsų sveikata“. Mokiniai susipažins su sporto mokyklos vykdomomis veiklomis, sporto šakomis, saugaus elgesio taisyklėmis vandenyje.

2018 m. pasirašyta bendradarbiavimo sutartis su Pasvalio Lėvens pagrindinės mokyklos Valakėlių skyriumi dėl neformalaus ugdymo proceso tobulinimo, gerosios patirties pasidalinimo, bendradarbiaujant rengiant bei vykdant projektus, organizuojant kultūrinius renginius.

Susipažinti su įstaigos veikla, šventėmis, renginiais vaikų tėvai ir kiti vietos bendruomenės nariai gali Joniškėlio miesto svetainėje [www.joniskelis.lt](http://www.joniskelis.lt) , [www.narteikiulinelis.lt](http://www.narteikiulinelis.lt) galerijoje.

2.10. Vadovo indėlis tobulinant įstaigos veiklą ir iniciatyvas rajono visuomeninėje kultūrinėje veikloje.

Mokyklos vadovo iniciatyva bendruomenės nariai, socialiniai partneriai iš dalies tėvai padėjo įgyvendinti bendruosius tikslus ir uždavinius, buvo sudaryta daug iniciatyvių kūrybinių darbo grupių padedančių veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais veiklą. 2018 m. buvo tęsiamas mokyklos ir jos partnerių bendradarbiavimas.

Siekiant pagerinti vaikų ugdymo, saugumo sąlygas įstaigoje, vadovo iniciatyva planuojama atnaujinti darželio kiemo teritorijos edukacines erdves, toliau atnaujinti grupių ugdymosi aplinkas, modernizuoti Joniškėlio skyriaus virtuvę.

Vadovaujantis ugdymo(si) aplinkos giluminės veiklos kokybės įsivertinimo rezultatais ir išvadomis, telkiu mokyklos bendruomenę pokyčiams, inovacijoms. Atvirai ir konstruktyviai diskutuoju apie mokyklos vaidmenį vietos bendruomenėje, apie mokinių mokymosi sėkmes ir problemas, pagalbą vieni kitiems. Sudarau sąlygas tėvams dalyvauti mokyklos veiklose, susitikimuose su mokytojais, inicijuoju veiklas, projektus ir kt. tobulinant mokyklą. Stiprinu bendradarbiavimą tarp bendruomenės narių. Skatinu mokyklos bendruomenės narių iniciatyvas kuriant jaukią mokyklos-darželio aplinką.

2019 metais didžiausią dėmesį skirsiu lyderystės ir vadybos tobulinimui.

**3. MOKYKLOS APRŪPINIMAS**.

Kartu su įstaigos savivaldos institucijomis atsakingai buvo vykdoma finansinė politika, laiduojant skaidrų lėšų skirstymą ir racionalų jų panaudojimą bei turto apskaitą.

3.1. Įstaigos biudžetas.

Mokyklos-darželio lėšas sudaro:

|  |  |  |  |
| --- | --- | --- | --- |
| Gautas finansavimas  | **2016 m.** | **2017 m.** | **2018 m.** |
| **Savivaldybės biudžeto lėšos Eurais** | **211800** | **218900** | **230900** |
| Iš jų: |  |  |  |
| Darbo užmokestis ir SODRA | 180400 | 175000 | 158500 |
| Komunalinės paslaugos | 36200 | 36600 | 36600 |
| Kitos išlaidos (mityba, ryšiai, transporto išlaidos, remonto išlaidos ir kt.) | 37940 | 21903 | 35800 |
| **Mokinio krepšelio lėšos** | **184600** | **183800** | **206000** |
| Iš jų: |  |  |  |
| Darbo užmokestis ir SODRA | 180400 | 175000 | 197700 |
| Spaudiniai | 300 | 400 | 600 |
| Kvalifikacijos kėlimas | 600 | 900 | 1000 |
| Pažintinė veikla, IKT naudojimas | 100 | 300 | 400 |
| **2 proc.** | **462,32** | **413,32** | **410,27** |

**Kreditorinis įsiskolinimas tiekėjams už prekes ir paslaugas :**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ekonominės klasifikacijos straipsnis | **2016 m. gruodžio 31 d. Suma Eur.** | **2017 m. gruodžio 31 d. Suma Eur.** | **2018 m. gruodžio 31 d. Suma Eur.** |  |  |  |  |  |  |
| Mityba | 1334,94 | 855,71 | 1806,96 |  |  |  |  |  |  |
| Transporto išlaikymas | 459,14 | 443,64 | 377,41 |  |  |  |  |  |  |
| Kitos prekės | 378,57 | 41,91 | 392,42 |  |  |  |  |  |  |
| Komunalinės paslaugos | 4733,95 | 3305,24 | 5680,24 |  |  |  | 2016 m. sausio mėn. |  |  |
| Kitos paslaugos | 326,90 | 225,37 | 288,49 |  |  | - | 2016 m. sausio mėn. |  |  |
| Kvalifikacijos kėlimas | - | - | - |  |  | - | 2016 m. sausio mėn. |  |  |
| Ryšių paslaugos | 80,62 | 96,81 | 80,18 |  |  | - | 2016 m. sausio mėn |
| Nematerialiojo turto įsigijimas | - | - | - |  |  | - | 2016 m. sausio mėn |
| **Iš viso :** | **7314,12** | **4968,68** | **10019,67** |  |  |  |  |

3.2. Aprūpinimas ugdymo priemonėmis.

|  |  |  |  |
| --- | --- | --- | --- |
| **Įsigyta mokymo priemonių (Eur.)** | **2016 m.** | **2017 m.** | **2018 m.** |
|  | 3200 | 7200 | 6600 |

Lyginant 2016 m., 2017 m., 2018 m., padidėjo savivaldybės biudžeto lėšos, Mokinio krepšelio lėšos. Pagerėjo mokyklos-darželio „Linelio“ ir Joniškėlio skyriaus materialinė bazė, aprūpinimas ugdymo priemonėmis, padidėjo kreditorinių įsiskolinimų tiekėjams už prekes ir paslaugas lėšos.

**4. PROBLEMOS, SĄLYGOTOS VIDAUS IR IŠORĖS VEIKSNIŲ, JŲ SPRENDIMO BŪDAI. LĖŠŲ POREIKIS**

Pagrindinių problemų sprendimą įtakoja finansų trūkumas.

Pagrindinė problema – nerenovuoti Pasvalio r. Narteikių mokyklos-darželio ,,Linelis“ ir Joniškėlio skyriaus pastatai. Reikalingas sienų šiltinimas, langų keitimas, šildymo sistemos remontas. Pastatų viduje, vaikų grupėse neįmanoma pasiekti reikiamos temperatūros pagal Higienos normų reikalavimus. Susidėvėję sanitariniai mazgai, vamzdynai, neatitinkanti reikalavimų Joniškėlio skyriaus virtuvė, susidėvėjusi lopšelio grupės grindų danga. Reikalingas naujas mokyklinis autobusas mokinių pavežėjimui.

2016 m. atliktas savaitinės grupės remontas, pakeistas klasių ir priešmokyklinės grupės apšvietimas. Darželio grupėse dalinai atnaujinti baldai. Visose grupėse įrengtos bibliotekėlės.

Pagal Pasvalio Valstybinės maisto ir veterinarijos tarnybos reikalavimus suremontuota virtuvė: pakeista virtuvės sena įranga (krosnis, ventiliacija), atnaujintos lubos, sienos, grindys. Dalinai suremontuotas stogas.

2017 m. Joniškėlio skyriuje suremontuota salė (pakeisti langai, grindys, apšvietimas), pakeisti laiptinių ir virtuvės langai.

Įsigyta kompiuterių, klasių/grupių edukacinė aplinka papildyta mokymo priemonėmis, žaislais, didaktiniais žaidimais, muzikinėmis priemonėmis ir kt. priemonėmis. Dalinai suremontuotas stogas.

2018 m. Narteikių mokykloje-darželyje ir Joniškėlio skyriuje suremontuotas stogas. Pakeisti Joniškėlio skyriaus pavėsinių šiferiniai stogai. Narteikių mokyklos-darželio teritorija aptverta tvora pagal HN reikalavimus.

Ateities planuose prioritetą teiksiu lauko edukacinių aplinkų atnaujinimui ir kūrimui, įsigijimui šiuolaikiškų ugdymo priemonių, kurios skatintų aktyvią vaikų fizinę veiklą, informacinių technologijų bazės atnaujinimui.

Sudarysiu sąlygas pedagogams tobulinti savo profesinę kompetenciją, dalyvauti seminaruose ir mokymuose, mokytis vieniems iš kitų bei skleisti savo darbo patirtį. Sieksiu modernaus informacinių technologijų įsisavinimo lygio plėsdama kompiuterinių technologijų panaudojimą ugdymo procese.

Telksiu mokyklos bendruomenę pokyčiams, inovacijoms. Sudarysiu kuo palankesnes sąlygas tėvams dalyvauti mokyklos veiklose, inicijuosiu prasmingas veiklas, projektus ir kt. tobulinant mokyklą. Stiprinsiu bendradarbiavimą tarp bendruomenės narių.

Mokyklos-darželio direktorė Dalia Vaišnienė